|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2022. szeptember 19-ei rendes ülésére**

|  |  |
| --- | --- |
| **Tárgy:** | Nemesfémművesek és Kapcsolódó Szakmák Országos Egyesületének együttműködési megállapodáson alapuló beszámolója |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Erzsébetváros Önkormányzata 2021. szeptember 9-én együttműködési megállapodást kötött a Nemesfémművesek és Kapcsolódó Szakmák Országos Egyesületével (a továbbiakban: Egyesület) (1. sz. melléklet). A megállapodás keretében az Egyesület vállalta, hogy a 1073 Budapest, Akácfa u. 59. szám alatti önkormányzati tulajdonú ingatlanban elhelyezi és megtekinthetővé teszi a látogatók számára az Erzsébetvárosi Ötvös Mesterségtörténeti Gyűjteményt.

A szerződés keretében az Önkormányzat az Akácfa utca 59. szám alatti ingatlant az Egyesület számára ingyenes használatába adta azzal, hogy az Egyesület gondoskodik a funkciónak megfelelő belső tér kialakításáról.

A megállapodás VI. pont 6.1. pontja értelmében az Egyesület a tárgyévet követő év július 31. napjáig köteles fotó dokumentációval alátámasztott beszámolót készíteni az elmúlt 1 éves időszakban megvalósított feladatokról. A szakmai beszámolót a Művelődési, Kulturális és Szociális Bizottság hagyja jóvá.

Az Egyesület elkészítette a szerződés szerinti szakmai beszámolót (2. sz. melléklet), amelyből megállapítható, hogy a felújítási munkálatokat önkéntesek végezték és apróbb fejlesztések továbbra is folyamatban vannak az ingatlanban. A beszámolóban feltüntetésre került, hogy milyen felújításokat végeztek, illetve miként rendezték be a kiállítóteret az elmúlt időszakban.

A megállapodásban vállalt szakmai munka tekintetében az Egyesület az elhúzódó járványhelyzet miatt az időszakot érintő szabályozások és bizonytalanság miatt korlátozva volt a közösségi események lehetőségét illetően. 2022. februárjában került sor a megnyitó ünnepségre. 2022. májusától már havi több alkalommal indultak tárlatvezetések és rendszeressé váltak a szakmai estek. A Gyűjteményt tárlatvezetés keretében meglátogatták többek között a Budapesti Komplex SZC Kézművesipari Technikum ékszerész tanulói, az Erzsébetvárosi Önkormányzat, a Magyar Nemzeti Múzeum és a Nemesfém Hitelesítő Intézet munkatársai, valamint szobrásztanulók, restaurátor hallgatók, ékszerészek és ékszerbecsüsök. A megállapodás 2.1.2. pontjának megfelelően az Egyesület kedvezményt biztosított a kerületi lakosoknak belépőjegyeik árából, amelyre megnyitásuk óta közel 400 látogatóból 267 fő volt jogosult.

A benyújtott szakmai beszámolóban foglaltak alapján az együttműködési megállapodásban vállaltak a tárgyévben teljesültek.

A megállapodás 5.1. pontja szerint nyújtott támogatás felhasználásáról szóló pénzügyi elszámolást a Humánszolgáltató Iroda ellenőrizte és jóváhagyta.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2022. (IX.19.) határozata a Nemesfémművesek és Kapcsolódó Szakmák Országos Egyesületének együttműködési megállapodáson alapuló beszámolójáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy elfogadja a **Nemesfémművesek és Kapcsolódó Szakmák Országos Egyesület** együttműködési megállapodáson alapuló, **2021. július 1. – 2022. július 31.** közötti időszakban végzett tevékenységéről szóló szakmai beszámolót.

**Felelős**: Veres Zoltán bizottsági elnök  
**Határidő**: azonnal

Budapest, 2022. szeptember 9.

**Gyuris Gabriella**

Humánszolgáltató Iroda vezetője

Mellékletek:

1. számú melléklet: Együttműködési megállapodás
2. számú melléklet: Szakmai beszámoló