|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2022. szeptember 19-ei rendes ülésére**

|  |  |
| --- | --- |
| **Tárgy:** | Csatlakozás a Bursa Hungarica felsőoktatási ösztöndíj pályázat 2023. évi fordulójához |

**Készítette:**

Prógli Katalin

kulturális és intézményi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A 2023. évi Bursa Hungarica Felsőoktatási Önkormányzati Ösztöndíjra vonatkozó pályázati lehetőség a már felsőoktatásban tanuló, illetve a jelenlegi tanévben végző középiskolások, továbbtanulni kívánó VII. kerületi állandó lakcímmel rendelkező fiatalok részére nyújt támogatást.

**A Bursa Hungarica Felsőoktatási Önkormányzati Ösztöndíj (továbbiakban: Ösztöndíj) 2023. évi pályázati fordulóját** a Kulturális és Innovációs Minisztérium (továbbiakban: Minisztérium) megbízásából **az Emberi Erőforrás Támogatáskezelő (továbbiakban: Támogatáskezelő) 2022. augusztus 31-én, nyílt pályázat keretében hirdette meg, a 2022. évi forduló kiírásával megegyező feltételekkel.**

**Az Ösztöndíjhoz csatlakozás módja** két lépésben történik: először az önkormányzatnak regisztrálnia kell az EPER-Bursa rendszerben, majd **a rendszerből nyomtatható, aláírt Csatlakozási Nyilatkozatot kell eljuttatni a Támogatáskezelő részére, 2022. szeptember 30-ig.**

A Minisztérium által kidolgozott feltételeknek megfelelő **önkormányzati pályázat kiírásának határideje: 2022. október 3.**

*A Csatlakozási Nyilatkozat az 1. határozati javaslat mellékletét, a pályázati felhívások a 3. határozati javaslat 1. és 2. mellékletét képezik.*

Az **„A” típusú** pályázatra azok az **önkormányzat területén lakóhellyel rendelkező, hátrányos szociális helyzetű hallgatók jelentkezhetnek, akik felsőoktatási intézményben teljes idejű** (nappali munkarend) alapfokozatot és szakképzettséget eredményező **alapképzésben**, mesterfokozatot és szakképzettséget eredményező **mesterképzésben**, **osztatlan képzésben** vagy **felsőoktatási szakképzésben** folytatják tanulmányaikat.

A **pályázat időtartama 10 hónap**, azaz két egymást követő félév.

A **„B” típusú** pályzatra azok **az önkormányzat területén lakóhellyel rendelkező, hátrányos szociális helyzetű, a 2022/2023. tanévben utolsó éves, érettségi előtt álló középiskolás, illetve felsőfokú végzettséggel nem rendelkező, felsőoktatási intézménybe felvételt még nem nyert, érettségizett pályázók jelentkezhetnek**, akik a **2023/2024. tanévtől kezdődően felsőoktatási intézményben teljes idejű** (nappali munkarend) **alapképzésben, osztatlan képzésben** vagy **felsőoktatási szakképzésben** kívánnak részt venni. A **sikeres felvételt követően tanulmányaikat a 2023/2024. tanévben ténylegesen megkezdik** és erről a Támogatástkezelőt és az Önkormámyzatot értesítik. Az ösztöndíj folyósítása ezt követően történik meg, a 2023/2024. tanévtől kezdődően.

A **pályázat időtartama 3\*10 hónap**, azaz hat egymást követő félév.

A pályázók az EPER-Bursa rendszerbeli regisztrációt követően tudják rögzíteni a pályázathoz szükséges adataikat.

**A pályázatot írásban, az EPER-Bursa rendszerben kitöltött és kinyomtatott formanyomtatványon,** a pályázó által aláírva, kötelező melléklettel ellátva, egy példányban, **személyesen kell benyújtani, 2022. november 3-ig.**

**A beérkezett pályázatok elbírálásának és a bírálati döntések EPER-Bursa rendszerbeli rögzítésének határideje: 2022. december 5.**

Annak érdekében, hogy minél több szociálisan hátrányos helyzetű VII. kerületi fiatal élhessen az Ösztöndíjrendszer nyújtotta tanulmányi finanszírozás lehetőségével, valamint a pályázati eljárás gördülékeny lebonyolítása, a fenti ütemterv szerinti gyors döntések meghozatala céljából a Képviselő-testület **317/2014. (VIII.25.)** számú döntésében **a Bursa Hungarica Felsőoktatási Önkormányzati Ösztöndíj pályázathoz történő csatlakozással, a vonatkozó önkormányzati pályázat kiírásával, továbbá a beérkezett pályázatokról való döntéssel kapcsolatos feladat- és hatáskört átruházta a Művelődési, Kulturális és Szociális Bizottságra.**

Az Erzsébetváros Önkormányzata által biztosított ösztöndíj rész havi mértékét és a jogosultság megállapításához szükséges jövedelemhatárt javasoljuk megemelni az alábbiak szerint:

|  |  |  |  |
| --- | --- | --- | --- |
| 2022. évi fordulóban meghatározott jövedelemhatár | 2022. évi fordulóban meghatározott támogatási összeg | **Javasolt emelés a jövedelemhatárra** | **Javasolt emelés a támogatás összegére** |
| 64 125 Ft | 10 000 Ft | **85 500** | **15 000 Ft** |
| 78 375 Ft | 9 000Ft | **99 750 Ft** | **14 000 Ft** |
| 92 625 Ft | 8 000 Ft | **114 000 Ft** | **13 000 Ft** |

Ezen felül a hallgatók részére a Minisztérium az önkormányzati résszel megegyező mértékben, de maximum 5000 Ft/fő/hó összegben biztosítja az intézményi ösztöndíjrészt.

A pályázat 2023. évi fordulójának pénzügyi fedezetére 1 500 000 Ft-ot javaslunk meghatározni, tekintettel arra, hogy az idei évben 650 000 forint kifizetés történt a pályázat keretében.

A fentiek alapján kérem a tisztelt Bizottságot az előterjesztés megtárgyalására, és a határozati javaslatok elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2022. (IX.19.) határozata a Bursa Hungarica pályázat 2023. évi fordulójához történő csatlakozásról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. Jóváhagyja Erzsébetváros Önkormányzata csatlakozását a Bursa Hungarica Felsőoktatási Önkormányzati Ösztöndíjrendszer pályázat 2023. évi fordulójához.
2. Felkéri a Polgármestert a Bursa Hungarica Felsőoktatási Önkormányzati Ösztöndíjrendszer 2023. évi fordulójához kapcsolódó a határozat mellékletét képező Csatlakozási Nyilatkozat aláírására.

**Felelős:** Niedermüller Péter polgármester

**Határidő:** 2022. szeptember 30.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2022. (IX.19.) határozata a Bursa Hungarica pályázat 2023. évi fordulójához történő csatlakozásról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. A Bursa Hungarica Felsőoktatási Önkormányzati Ösztöndíjrendszer 2023. évi pályázatának keretében Erzsébetváros Önkormányzata által biztosított ösztöndíj rész havi mértékét szociális helyzettől függően ***13.000,- Ft, 14.000,- Ft, 15.000,- Ft összegben határozza meg az alábbiak szerint:***
2. Az ösztöndíj rész havi nettó mértéke **15.000,- Ft** abban az esetben, ha az egy háztartásban élők egy főre eső havi jövedelme nem haladja meg **a mindenkori öregségi nyugdíj legkisebb összegének 300%-át, 2022-ben a 85.500,- Ft-ot.**

b) Az ösztöndíj rész havi nettó mértéke **14.000,- Ft** abban az esetben, ha az egy háztartásban élők egy főre eső havi jövedelme nem haladja meg **a mindenkori öregségi nyugdíj legkisebb összegének 350%-át, tehát az 99.790,- Ft-ot.**

c) Az ösztöndíj rész havi nettó mértéke **13.000,- Ft** abban az esetben, ha az egy háztartásban élők egy főre eső havi jövedelme nem haladja meg **a mindenkori öregségi nyugdíj legkisebb összegének 400%-át, vagyis a 114.000,- Ft-ot.**

**Felelős:** Veres Zoltán

**Határidő:** 2022. október 3.

**3.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2022. (IX.19.) határozata a Bursa Hungarica pályázat 2023. évi fordulójához történő csatlakozásról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága **úgy dönt, hogy a Bursa Hungarica Felsőoktatási Önkormányzati Ösztöndíjrendszer pályázat „A” és „B” típusú pályázati kiírásait a határozat 1. és 2. számú melléklete szerint jóváhagyja.**

**Felelős:** Veres Zoltán

**Határidő:** 2022. október 3.

**4.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2022. (IX.19.) határozata a Bursa Hungarica pályázat 2023. évi fordulójához történő csatlakozásról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága **úgy dönt, hogy felkéri a Polgármestert, gondoskodjon a Bursa Hungarica Felsőoktatási Önkormányzati Ösztöndíj pályázat 2023. évi fordulója pénzügyi fedezetének a 2023. évi költségvetésben történő biztosításáról  1 500 000,- Ft összeg erejéig.**

**Felelős:** Niedermüller Péter polgármester

**Határidő:** 2023. évi költségvetés elfogadása

Budapest, 2022. szeptember 9.

Gyuris Gabriella

irodavezető

Mellékletek:

1. határozati javaslat melléklete:

1. melléklet: Csatlakozási nyilatkozat

3. határozati javaslat melléklete:

1. melléklet: „A” pályázati kiírás 2023

2. melléklet: „B” pályázati kiírás 2023